NAZIV OBVEZNIKA:

**OSNOVNA ŠKOLA DR. JURE TURIĆA**

ADRESA OBVEZNIKA:

MIROSLAVA KRALJEVIĆA 15

53 000 GOSPIĆ

e-mail : ana.brkljacic4@skole.hr

Tel. 053/560-142

OIB: 81152039635

MATIČNI BROJ ŠKOLE: 0331550

IBAN: HR3223900011100399111

**OBRAZLOŽENJE FINANCIJSKOG PLANA OSNOVNE ŠKOLE DR. JURE TURIĆA ZA 2025. GODINU**

Obrazloženje Financijskog plana za razdoblje od 01.01.2025. do 31.12.2025.godine Osnovne škole dr. Jure Turića, sastoji se od:

1. Opći dio
2. Posebni dio

**1.Opći dio**

* 1. **. Sažetak rada proračunskog korisnika**

Početak osnovnog školstva u Gospiću datira od 1766. godine. Broj učenika varirao je s tendencijom pada sve do početka domovinskog rata. Tako je 1970. godine u dvije gospićke osnovne škole s područnim školama bilo 1893 učenika.
1972. godine izgrađena je nova zgrada u kojoj su boravile obje gospićke škole, a sedam godina kasnije dolazi do spajanja škola u jednu osnovnu školu.
1990. godine školu polazi 1100 učenika, dok je u Domovinskom ratu broj učenika varirao, ovisno o sigurnosnim uvjetima. Te godine škola dobiva ime po znamenitom hrvatskom književniku i pedagogu s početka 20. stoljeća dr. Juri Turiću, rođenom 3. svibnja 1861. godine u Gospiću. U znak sjećanja i zahvalnosti naša škola osim što nosi njegovo ime – obilježava Dan škole na dan njegova rođenja.

Na području naselja Gospić nekoć je bilo 15 područnih škola, a zadnjih nekoliko godina nastava se odvija samo u četiri područne škole (PŠ Smiljan, PŠ Bilaj, PŠ L. Novi, PŠ Brušane).
Od 2007. godine pri osnovnoj školi dr. Jure Turića djeluje i osnovna glazbena škola te obavlja djelatnost umjetničkog školovanja za instrumente klavir, harmoniku, gitaru, violinu i tamburu. U školskoj godini 2024./2025. upisano je 56 učenika u glazbenu školu.
Nastava u školskoj godini 2024./2025. odvija se u jednoj smjeni. Početak nastave za učenike je u 8.00 sati, a završetak prema dnevnom rasporedu sati. Nastava u područnim školama za učenike razredne nastave također se odvija prijepodne.

U školskoj 2024./2025. godini 14 učenika s teškoćama u razvoju imaju 12 pomoćnika u nastavi putem projekta “Korak prema jednakosti” čiji je nositelj Grad Gospić.

Naša škola iznimno njeguje tradiciju i kulturnu baštinu Like kroz folklornu skupinu „Degenija“ i Učeničku zadrugu ”Vodarica Marta”. Također, od 2007. godine u projektu smo UNICEF-a „Mreža škola bez nasilja“.

Planiranim aktivnostima, programima i projektima težimo kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost učitelja, samostalnost i razvoj škole te uz potporu uže i šire društvene zajednice doprinijeti izgradnji učinkovitog i kvalitetnog školovanja učenika naše škole.

Škola je u cijelosti opremljena žičanom i bežičnom internet mrežom, računalima, projektorima i projekcijskim platnima. Računalima za sve učitelje te printeri i projektori za sve područne škole. Većina učionica razredne nastave ima pametne (interaktivne) ploče.

U školskoj 2024./2025. godini škola broji 748 učenika u 42 razredna odjela u matičnoj školi te u četiri područne škole.

U školi su ustrojena tri odjela produženog boravka za 83 učenika prvih i drugih razreda, a ustrojen je i odjel posebnog programa u dva razredna odjela, za učenike s teškoćama u razvoju s područja Ličko -senjske županije. Prijevoz učenika putnika posebno je organiziran, a prijevoznik je “Autotrans”.

U školi su zaposlena cca 120 djelatnika.
Škola raspolaže sa 44 kabineta za određeni predmet, školskom knjižnicom, dvoranom za tjelesnu i zdravstvenu kulturu, te školskom kuhinjom sa blagovaonicom. Svim učenicima razredne i predmetne nastave te produženog boravka je moguće tijekom boravka u školi konzumirati topli obrok koju u potpunosti financira MZOM. Kapacitet školske kuhinje je za oko 300-tinjak korisnika te u 2021.godini smo proširili prostorije školske kuhinje, povećali skladišni prostor I samim tim olakšali rad naših kuharica. Želja nam je u budućnosti izgraditi novu školsku kuhinju, veću blagovaonicu za učenike i samim tim lakšu organizaciju odlaska učenika u školsku kuhinju i konzumaciju obroka.

U sastavu škole je i gradsko-školska sportska dvorana s dva vanjska igrališta.
Od ostalog prostora škola raspolaže sa zbornicom, uredskim prostorima i ostalih pomoćnim prostorom koji nakon uređenja odgovaraju visokim standardima koje zahtjeva suvremeni školski prostor. Trudimo se da naša škola doista bude škola znanja i u funkciji svakog učenika.

U Financijskom planu za 2025. godinu od kapitalnih ulaganja smo samo uvrstili zastore, klima uređaje te dva ormara, zbog navedenih limita iz Uputa za izradu Proračuna Grada Gospića za razdoblje 2025. do 2027.godine nismo u mogućnosti provesti dodatna ulaganja te nabavu potrebne nam opreme. U planu nam je dio potrebnog uredskog namještaja odnosno klupa i stolica za učionice, nabaviti iz vlastitih sredstava.

**1.2. Obrazloženje programa**

Opis programa:

* redovan osnovnoškolski program
* dva odjela posebnog programa
* osnovna glazbena škola
* program produženog boravka
* izborni program informatike
* izborni program njemačkog jezika
* izborni program vjeronauka (katolički i islamski)

Cilj programa je omogućavanje stjecanja novih znanja i vještina kroz redovan program i ostale oblike rada koji se organiziraju i provode u MŠ Gospić i PŠ Lički Novi, Brušane, Smiljan i Bilaj. Izvannastavni programi za cilj imaju isticanje kreativnosti polaznika, iskorištavanje slobodnog vremena na kreativan i kvalitetan način.

**1.3. Zakonske i druge podloge na kojima se zasniva program rada škole**

- Zakon o ustanovama, (NN br.: 76/93, 29/97, 47/99, 35/08, 127/19,151/22)

- Zakon o odgoju i obrazovanju, (NN br.: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22)

- Državni pedagoški standard osnovnoškolskog sustava odgoja i obrazovanja (NN br.: 63/08, 90/10)

- Zakon o proračunu, (NN br.: 144/21), Pravilnik o planiranju u sustavu proračuna, (NN br.: 1/2024), Pravilnik o proračunskim klasifikacijama, (NN br.: 4/24) i Pravilnik o proračunskom računovodstvu i računskom planu, (NN br.: 158/23)

- Upute za izradu Proračuna Grada Gospića za razdoblje 2025.-2027.

**1.4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (Godišnji plan i program rada i Školski kurikulum) prema planu i programu koje je donijelo Ministarstvo znanosti, obrazovanja i mladih. Svi planovi su na stranicama škole <https://os-gospic.hr/dokumenti/obrazovanje/planovi> .

**1.5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada OŠ dr. Jure Turića su:

|  |
| --- |
| 6361 – Tekuće pomoći proračunskim korisnicima iz proračuna koji im nije nadležan  |
| 6391 – Tekući prijenos između proračunskih korisnika istog proračuna temeljem prijenosa EU sredstava (Projekt "Korak prema jednakosti") |
| 6331 – Tekuće pomoći iz županijskog proračuna |
| 6381 – Tekuće pomoći prijenosa EU sredstava |
| 6413 – Kamate na oročena sredstva i depozite po viđenju |
| 6526 – Ostali nespomenuti prihodi (glazbena škola, produženi boravak, učenička zadruga, osiguranje učenika) |
| 6615 – Prihodi od pruženih usluga (najam prostora školskog prostora i gradske sportske dvorane) |
| 6631 – Tekuće donacije |
| 6711 – Prihodi iz nadležnog proračuna za financiranje rashoda poslovanja (Decentralizirane funkcije, lokalni proračun) |

**1.6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

U 2023./2024. godini Osnovna škola dr. Jure Turića realizirala je sve obveze utvrđene Godišnjim planom i programom rada i postigla značajne odgojno-obrazovne rezultate u redovitoj nastavi i izvannastavnim aktivnostima. Škola je sudjelovala i u nizu projekata koji su financirani iz različitih izvora.

Ministarstvo znanosti, obrazovanja i mladih za školsku godinu 2024./2025. odobrilo je sredstva za nabavu knjiga. Sretni smo da svi učenici mogu dobiti besplatne udžbenike te s tim olakšati roditeljima početak i ove školske godine.

Ministarstvo znanosti, obrazovanja i mladih će u potpunosti financirati jedan topli obrok za sve učenike osnovnih škola u iznosu od 1,33 eura po obroku.

Grad Gospić za školsku godinu 2024./2025. osigurao je likovne mape za sve učenike od 1. do 8. razreda, radne materijale za Tehničku kulturu od 5. do 8. razreda i sve radne bilježnice za učenike 1. razreda.

Osnivač Grad Gospić za školsku godinu 2024./2025. osigurao je troškove plaće za još jednog zaposlenika produženog boravka te samim tim su se uvećali rashodi izvora 1. u odnosu na prošlu godinu. Otvaranje još jednog odjela produženog boravka uveselilo je i olakšalo školovanje za dodatnih 28 učenika prvih i drugih razreda.

**2. Posebni dio**

Posebni dio obrazloženja financijskog plana proračunskog korisnika sadrži plan rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

|  |
| --- |
| **RKP 08738 OŠ DR. JURE TURIĆA** |
| **09 Obrazovanje** |
| **IZVORI FINANCIRANJA UKUPNO** | **Plan za 2025.** |
| **1** | **Opći prihodi i primici** |  **240.000,00**  |
| **3** | **Vlastiti prihodi** |  **28.507,00**  |
| **4** | **Prihodi za posebne namjene** |  **30.700,00**  |
| **5** | **Pomoći** |  **3.616.373,00**  |
| **6** | **Donacije** |  **4.000,00**  |
| **7** | **Prihodi od prodaje nefin.imovine** |  **-**  |

Tablica 1. prikaz izvora financiranja ukupno po funkcijskoj klasifikaciji

**2.1. Financijski plan 2025.godine po programima i aktivnostima**

**Program 4004** Osnovno i srednjoškolsko obrazovanje iznosi 3.919.580 eura.

**Aktivnost A400402** Materijalni rashodi po zakonskom standardu u planu za 2025.godinu iznose 278.600 eura za materijalne rashode, financijske rashode te prijevoz učenika iz izvora 5.2. te za kapitalna ulaganja 10.400 eura odnosno za nabavu zastora za matičnu školu te klima uređaja. Iz izvora 1.1. prihodi od poreza Grad Gospić dio sufinancira za prijevoza učenika.

**Aktivnost A400403** Izvor 4.7 Glazbena škola planirani rashodi i prihodi u iznosu od 8.500 eura za materijalne rashode za redovno poslovanje glazbene škole u vidu edukacija, literature i usluga održavanja instrumenata te izlet učenika glazbene škole.

**Aktivnost A400404** Produženi boravak-program produženog boravka se financira iz općih prihoda i primitaka, prihoda od poreza te prihoda za posebne namjene za prehranu učenika koje doznačuju roditelji prema ugovoru odnosno 1,37 eura po danu. Sredstva za tri učitelja i jednog kuhara doznačava Grad Gospić. Ukupni planirani prihodi i rashodi za 2025.godinu iznose 109.300 eura iz Izvora 1.1. te iz Izvora 4.7. 18.500 eura. U 2024./2025. školskoj godini je upisano više djece, odnosno 83 učenika prvih i drugih razreda i samim tim su se povećali prihodi odnosno rashodi navedene aktivnosti tj. produženog boravka.

**Aktivnost A400405** Plaće u prosvjeti-državni proračun. Škola kao proračunski korisnik proračuna jedinice lokalne i područne (regionalne) samouprave financira plaće i naknade iz sredstava MZOM. U 2025.godini planiramo 2.904.00 eura prihoda odnosno rashoda.

**Aktivnost A400406** Školska kuhinja Osnovne škole dr. Jure Turića u 2025.godini financira se iz izvora 5.7. tekuće pomoći PK, sredstva doznačava MZOM na račun Grada Gospića, a Grad Gospić doznačava novčana sredstva nama, na račun škole za prehranu učenika. Sredstva za prehranu isplaćuju se temeljem podataka evidentiranih u e-Dnevniku.

Planirani rashodi za 2025.godinu iznose 173.000 eura jer je u 2024./2025. školskoj godini uključeno više učenika koji idu u školsku kuhinju. Želja nam je da svako dijete, svaki dan ima topli obrok i bude zadovoljan sa istim, poštujući nacionalne smjernice za prehranu učenika u osnovnim školama HZJZ.

Iz izvora 4.7. prihodi za posebne namjene, naplaćuju se sredstva iz prethodnih godina te ista će biti utrošena u poboljšanje školske kuhinje.

**Aktivnost A400407** Gradska sportska dvorana iz Izvora 3.1 ima vlastite prihode od naplate najma dvorane za rekreativce i sportske klubove koji se namjenski troše za održavanje dvorane te redovnog poslovanja škole. Planirani prihodi za 2025.godinu su 17.000 eura, izračunato po sadašnjem brojnom stanju rekreativaca i sportskih klubova koji koriste termine Gradske sportske dvorane. Nisu nam u planu kapitalna ulaganja u 2025.godini iz razloga nedostatka novčanih sredstava jer su veliki iznosi održavanja i čišćenja dvorane.

**Aktivnost A400408** Sufinanciranje prijevoza TUR iz izvora 5.7 tekućih pomoći proračunskom korisniku. MZOM doznačava sredstva za prijevoz učenika s teškoćama, koji se isplaćuju na račun roditelja, te posebna nastavna sredstva i pomagala za školovanje učenika s teškoćama. Planirani prihodi su iznosu od 8.460 eura.

**Tekući projekt T400403** Redovna djelatnost škole izvan standarda. Grad Gospić doznačava sredstva na račun škole za naknadu članovima školskog odbora iz izvora 1.1. prihodi od poreza. Vlastiti prihodi 3.1 OŠ Gospić rashodi za potrebe redovnog poslovanja u iznosu od 11.500 eura od prihoda učeničke zadruge „Vodarica Marta“, te najma školske sportske dvorane.

Izvor 4.7 rashodi školske knjižnice te ostali rashodi iz izvora za posebne namjene PK.

Izvor 5.7. tekuće pomoći PK za knjige u knjižnicama te prihodi za Županijska stručna vijeća.

Izvor 6.1. donacije PK za ostale nespomenute rashode poslovanje u iznosu od 4.000 eura.

**Tekući projekt T400404** Ostale aktivnosti i projekti (izvannastavni). Grad Gospić doznačava sredstva za program javnih potreba članarinu EKO školi u iznosu od 531 euro.

Izvor 3.1 prihod od kamata u iznosu od 7 eura.

Iz izvora 5.7. tekućih pomoći prihodi i rashodi za mjeru pripravništva te higijenske potrepštine za sve učenice osnovne škole.

**Tekući projekt T400406** Korak prema jednakosti (MZOM-EU). U projektu „Korak prema jednakosti“ , sredstva za rashode poslovanja financirat će se iz izvora 5.6. prijenosa sredstava EU odobrenih od strane MZOM te 15% sredstava iz ostalih općih prihoda izvor 1.2. od osnivača Grada Gospića u planiranom iznosu ukupno 186.986 eura.

U školskoj godini 2024./2025. zaposleno je 12 pomoćnika u nastavi.

**Tekući projekt T400405** Udžbenici iz Izvora 5.7 planirani rashod za 2025.godinu je 50.000 eura za besplatne udžbenike, svim učenicima osnovne škole.

**Tekući projekt T400407** Projekti: Lički suvenir, Čuvari baštine te Robostar planirani su i za 2025.godinu. Ministarstvo regionalnog razvoja i fondova Europske unije doznačava nam novčana sredstva za navedene projekte čiju realizaciju učitelji uspješno provode i tako promoviraju našu školu.

Gospić, 5. prosinca 2024.

 Voditeljica računovodstva

 Ana Brkljačić

 \_\_\_\_\_\_\_\_\_\_\_\_\_\_\_\_\_\_\_\_\_